Tālr.: +371 20009053, +371 29501074; e-pasts: sic@eka.edu.lv; [www.augstskola.lv](http://www.augstskola.lv/);

Adrese: Pērnavas 62,  Rīga, LV-1009, Latvija;

Reģ. Nr. 40003402986; Banka: A/S Citadeles banka; Konts: LV54PARX0000350971017

APSTIPRINĀTS

*\*datums skatāms laika zīmogā*

\_\_\_\_\_\_\_\_\_\_\_\_\_\_\_\_\_\_\_\_\_

Rektore Oksana Lentjušenkova

**Kārtība kādā kandidāti piesākas vakancēm**

**Ekonomikas un kultūras augstskolā ESF projekta**

**„Subsidētās darba vietas bezdarbniekiem” ietvaros,**

**pasākumam „Darbam nepieciešamo iemaņu attīstība”**

1. **Dokumenta un projekta mērķi.**
	1. Dokumenta mērķis ir noteikt Ekonomikas un kultūras augstskolas (turpmāk – EKA) kandidātu atlases kritērijus ESF projekta „Subsidētās darba vietas bezdarbniekiem” Nr.9.1.1.1/15/I/001 ietvaros (turpmāk – Projekts).
	2. Projekta mērķis - augstākās izglītības iestāžu akadēmisko un pētniecisko funkciju nodrošināšana un vērsts uz bezdarbnieku aktivitātes veicināšanu sabiedrības labā bez nolūka gūt peļņu. Pasākumu “Darbam nepieciešamo iemaņu attīstība” (turpmāk – Pasākums) organizē un īsteno Nodarbinātības valsts aģentūra (turpmāk – Aģentūra) sadarbībā ar biedrībām/nodibinājumiem un augstākās izglītības iestādēm (universitātēm, akadēmijām, augstskolām, koledžām).
	3. Projekta mērķa grupa– bezdarbnieki vecumā no 18 līdz 29 gadiem (ieskaitot), kas uzņemti augstākās izglītības programmā klātienē, kuri ir reģistrējies Aģentūrā kā bezdarbnieki.
2. **Prasības projekta pretendentiem.**
	1. Projekta ietvaros EKA izvirza vakances, norādot amatu, profesijas kodu (atbilstoši profesiju klasifikatoram), pamata pienākumus, dalības ilgumu projektā (dalībnieku iesaistes ilgums 6 mēneši vai 12 mēneši bezdarbniekam ar invaliditāti), EKA struktūrvienību, kurā tiek piedāvāta vakance, atlases kritērijus, kā arī konkursa termiņus.
	2. Atlasē var piedalīties EKA klātienes studējošie vecumā no 18 līdz 29 gadiem, kuriem ir reģistrēts vai var tikt reģistrēts bezdarbnieka statuss Aģentūrā.
	3. Vakanču sarakstu izveido, pamatojoties uz EKA administrācijas priekšlikumiem un apstiprina ar EKA rekotra lēmumu.
	4. Vakances izsludina EKA rektors, publicējot informāciju EKA tīmekļa vietnē [www.augstskola.lv](http://www.augstskola.lv), sadaļā „Aktualitātes”, nosakot vismaz vienu nedēļu pieteikumu iesniegšanai.
	5. Pieteikumus iesniedz EKA Karjeras centram līdz rekotra lēmumā noteiktajam datumam, nosūtot to uz e-pasta adresi karjera@augstskola.lv, pievienojot šādus dokumentus:
		1. iesniegums (veidlapa ir šī dokumenta pielikumā Nr. 1);
		2. CV (Curriculum vitae);
		3. motivācijas vēstule;
		4. apliecinājums, ka kandidātam ir bezdarbnieka statuss vai ir tiesības to iegūt.
	6. Desmit dienu laikā no konkursa beigu termiņa, kandidātu pieteikumus izskata komisija, kuras sastāvā ir EKA rektors un plānotais tiešais vadītājs. Ja ir vairāku kandidātu līdzvērtīgi pieteikumi, tad atlases komisijā tiek iekļauti studējošo pašpārvaldes pārstāvji.
	7. Pamatojoties uz komisijas rekomendācijām, rekors pieņem lēmumu par kandidātu apstiprināšanu par projekta dalībniekiem un informē konkursa kandidātus par pieņemtajiem lēmumiem.
	8. Pamatojoties uz rektora lēmumu tiek sagatavots projekta pieteikums, piesakot projekta dalībniekus.
3. **Projekta galvenie nosacījumi un finansējums.**
	1. Projekta Dalībnieku iesaistes ilgums ir ne ilgāks par sešiem mēnešiem vai 12 mēnešiem, ja Pasākumā iesaista bezdarbnieku ar invaliditāti, noslēdzot līgumu par bezdarbnieka dalību projektā (nav darba līgums, jo netiek dibinātas darba tiesiskās attiecības).
	2. Projekta Dalībnieks saņem:
		1. stipendiju 15 EUR/dienā, proporcionāli nostrādātajām dienām mēnesī; stipendija tiek izmaksāta par iepriekšējo mēnesi līdz tekoša mēneša 25.datumam ar pārskaitījumu uz Projekta Dalībnieka bankas konta numuru,
		2. nelaimes gadījumu apdrošināšanu uz pasākuma īstenošanas laiku;
		3. normatīvajos aktos noteiktajos gadījumos - apmaksāto obligāto veselības pārbaudi (ne vairāk par 50 EUR vienam bezdarbniekam);
		4. personas ar invaliditāti surdotulka, ergoterapeita un atbalsta personas pakalpojumu apmaksu.
	3. EKA nodrošina Projekta Dalībnieku ar:
		1. darbu 5 darba dienas nedēļā, no 20 līdz 40 stundām, sastādot nedēļas laika grafiku;
		2. darba pienākumu veikšanai nepieciešamo darba aprīkojumu un ja nepieciešams - ar individuālajiem aizsardzības līdzekļiem;
		3. instrukcijām un apmācībām par darba drošību, veselības aizsardzību, ugunsdrošību un citiem darba aizsardzības noteikumiem un pasākumiem, nodrošinot darba aizsardzības prasību ievērošanu;
		4. nodrošina pasākumus, kas nepieciešami pirmās palīdzības sniegšanai EKA.
4. **Papildus ieguvumi un atbildība**
	1. Dalībniekiem ir iespēja attīstīt savas zināšanas un prasmes personīgajai izaugsmei;
	2. Attīstīt organizatoriskās un projekta vadīšanas prasmes;
	3. Jaunu kompetenču veidošana;
	4. Saņemt stipendiju atbilstoši nostrādātajām dienām mēnesī;
	5. Dalībniekiem ir pienākums un atbildība pildīt nosacījumus, ko ir noteicis tiešais darba vadītājs;
	6. Dalībniekiem ir pienākums veikt savu darbu pēc sastādītā darba grafika;
	7. Projektā tiek iesaistīti tikai tie studējošie, kuriem ir reģistrēts vai var tikt reģistrēts bezdarbnieka statuss Aģentūrā, ja dalībniekam rodas izmaiņas šajā statusā par to nekavējoties jāziņo EKA.

***1.PIELIKUMS***

*Kārtība kādā kandidāti piesākas vakancēm*

*Ekonomikas un kultūras augstskolā ESF projekta*

*„Subsidētās darba vietas bezdarbniekiem” ietvaros,*

*pasākumam „Darbam nepieciešamo iemaņu attīstība”*

*/O. Lentjušenkova/*

Studiju programma\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_ kurss, \_\_\_\_\_\_\_\_\_\_\_\_\_\_\_\_ grupa

 students (-e)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/vārds, uzvārds/*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/personas kods, /*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*/telefona numurs, e-pasts/*

**IESNIEGUMS**

Rīgā

202\_\_. gada \_\_\_\_\_\_\_\_\_\_\_\_\_\_\_\_\_\_\_\_ Ekonomikas un kultūras augstskolas

rektorei Oksanai Lentjušenkovai

Lūdzu izskatīt manu kandidatūru, pretendējot uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ vakanci.

Pielikumā:

* Motivācijas vēstule
* CV
* Apliecinājums par bezdarbnieka statusu

\_\_\_\_\_\_\_\_\_\_\_\_\_\_\_\_\_\_\_\_\_\_

 */paraksts/*